EL

E-000014/2024

Απάντηση του ύπατου εκπροσώπου / αντιπροέδρου Borrell Fontelles

εξ ονόματος της Ευρωπαϊκής Επιτροπής

(14.2.2024)

Η ΕΕ έχει επανειλημμένα εκφράσει την προσδοκία της η Τουρκία να αναλάβει σαφή δέσμευση υπέρ των σχέσεων καλής γειτονίας, των διεθνών συμφωνιών και της ειρηνικής επίλυσης των διαφορών, σύμφωνα με τον Χάρτη των Ηνωμένων Εθνών, με προσφυγή, εάν χρειαστεί, στο Διεθνές Δικαστήριο[[1]](#footnote-1).

Το περασμένο έτος σηματοδότησε την εκατοστή επέτειο της υπογραφής της Συνθήκης της Λοζάνης. Είναι ενθαρρυντικό το γεγονός ότι το 2023 σημειώθηκε θετική εξέλιξη στις ελληνοτουρκικές σχέσεις, με αποκορύφωμα, τον Δεκέμβριο, μια συνάντηση ανωτάτου επιπέδου.

Όσον αφορά ειδικότερα τα δικαιώματα ιδιοκτησίας, η Επιτροπή αποτυπώνει συνεχώς τα ζητήματα αυτού του είδους στις ετήσιες εκθέσεις ανά χώρα, με πιο πρόσφατη την έκθεση για την Τουρκία του 2023[[2]](#footnote-2). Η έκθεση αναφέρει σαφώς το ψήφισμα 1625 του Συμβουλίου της Ευρώπης του 2008[[3]](#footnote-3) σχετικά με τα δικαιώματα ιδιοκτησίας στα νησιά Gökçeada (Ίμβρος) και Bozcaada (Τένεδος), τα οποία δεν έχουν ακόμη εφαρμοστεί πλήρως. Η έκθεση τονίζει επίσης ότι υπάρχει επείγουσα ανάγκη αναθεώρησης της σχετικής νομοθεσίας που αφορά το ζήτημα των δικαιωμάτων ιδιοκτησίας των μη μουσουλμανικών μειονοτήτων, καθώς και της νομοθεσίας που καλύπτει όλα τα ζητήματα των δικαιωμάτων ιδιοκτησίας, ώστε να εξασφαλιστεί ένα πιο ολοκληρωμένο πλαίσιο. Η ΕΕ θα συνεχίσει να παρακολουθεί αυτές τις πτυχές και να τις επισημαίνει επαρκώς στα θεσμικά έγγραφα.

1. <https://neighbourhood-enlargement.ec.europa.eu/system/files/2022-10/T%C3%BCrkiye%20Report%202022.pdf>; <https://www.consilium.europa.eu/media/60797/st15935-en22.pdf> [↑](#footnote-ref-1)
2. <https://neighbourhood-enlargement.ec.europa.eu/system/files/2023-11/SWD_2023_696%20T%C3%BCrkiye%20report.pdf> [↑](#footnote-ref-2)
3. <https://assembly.coe.int/nw/xml/XRef/Xref-XML2HTML-en.asp?fileid=17668&lang=en> [↑](#footnote-ref-3)